बागसा जिल्लानि मुछलपुर महकुमानि सिङाव थानाय मोनब्रै बियाबखौ लानानै बरबरियाव मोनसे सोलायनाय सुबुं गौमायाव इउ पि पि एल दोलोनि आफादगिरि प्रमद बर’आ खौरांगिरिफोरनि आगोलाव फोरमायोदि बि पि एफनि गोबां दैदेनगिरिफोरा बि जे पियाव हाबहैनायनि जाहोना जादों बि पि एफनि आफादगिरि हाग्रामा महिलारिआ बि पि एफ दोलोखौ गावनि बिफानि दोहोन बादि बाहायदों। गावनि गोसो बादि बाहायनानै हाग्रामा महिलारीया सोरखार दानानै जेसेबां जाख्ल’दों बिनिनो फिथाइ महरै मोनगासिनो दं। हाग्रामानि दादागिरिया दा सोलिला, बेखौ बिथांनि हानजानिफोरा मिथिबाय। बिनिखायनो दा बिजों गोबां लोगोफोरा बि जे पि फार्से लामा लाबाय होननानै फोरमायो।